EkBass/fiwiki-20250220-pages-articles huggingface dataset:
Whamageddon

Whamageddon on internet-meemi tai peli, jossa joulua edeltävänä aikana pyritään välttämään Wham!:n kappaleen ”Last Christmas” kuulemista. Jos meemiin osallistuva kuulee joulukuussa ennen joulua laulun, hän on ulkona pelistä ja yleensä kirjoittaa sosiaaliseen mediaan ”#whamageddon” osoituksena siitä, että on ”hävinnyt” pelin. Etenkin Brittein saarilla pelistä on versio jossa lahjoitetaan jouluiseen hyväntekeväisyyskohteeseen saman verran rahaa kuin on öitä jouluun. Yleisesti pelin säännöt ovat helpot: Pitää olla kuulematta Wham!-yhtyeen Last Christmas -laulua mahdollisimman pitkään. *"Peli" kestää joulukuun alusta, jouluaattoon eli 24.12 klo 23:59. *Coverversioita tai remixejä ei lasketa, vain alkuperäinen Wham-yhtyeen esitys. *Olet hävinnyt pelin heti, kun kuulet kappaleen. *kappaletta ei saa lähettää ilman varoitusta toisille vaan kuulemisen tulee olla " luonnollista".https://www.smoothradio.com/news/christmas/whamageddon-game- rules/ Yksi ensimmäisistä maininnoista pelistä oli GTPlanet-foorumilla vuonna 2010 nimellä GTPlanet vs. Wham! - Last Christmas. Suomessa peliä pelataan myös Loirigeddon-versiona, jossa pyritään olemaan kuulematta Vesa-Matti Loirin Sydämeeni joulun teen -esitystä. == Lähteet == Luokka:Internet-ilmiöt
Länsi-Afrikan talous- ja rahaliitto

Länsi-Afrikan talous- ja rahaliitto ( eli UEMOA) on Länsi-Afrikan CFA-frangia käyttävien maiden taloudellinen yhteistyöjärjestö. Vuonna 1994 perustetun talous- ja rahaliiton jäsenmaita ovat Benin, Burkina Faso, Guinea-Bissau, Mali, Niger, Norsunluurannikko, Senegal ja Togo. Sen tehtävänä on maiden välisen taloudellisen integraation edistäminen yhteisen talousalueen ja vapaan liikkuvuuden avulla. Liiton päättäviä elimiä ovat maiden valtioiden ja hallitusten päämiesten konferenssi sekä ministerineuvosto. Toimeenpaneva elin on komissio, joka sijaitsee Burkina Fason pääkaupungissa Ouagadougoussa. Komission puheenjohtajana on toiminut vuodesta 2017 lähtien nigeriläinen Abdallah Boureima. Länsi-Afrikan talous- ja rahaliitto UEMOA:a ei tule sekoittaa samojen valtioiden muodostamaan Länsi-Afrikan rahaliitto UMOA:an, joka on keskittynyt yksinomaan rahapolitiikkaan. ==Lähteet== ==Aiheesta muualla== * Länsi-Afrikan talous- ja rahaliiton sivusto Luokka:Afrikan talous Luokka:Kansainväliset talousjärjestöt
Rehtori (televisiosarja)

Rehtori on suomalainen komediasarja, jonka tapahtumat sijoittuvat suomalaiseen yläkouluun. Sarjan keskiössä on Terhi Suorlahden esittämä rehtori Sari Valjakka, joka on epätoivottu pomo ja joka yrittää liikaa. Hänellä on paljon suunnitelmia koulunsa suhteen, mutta niiden toteutus harvemmin onnistuu. Sarja julkaistiin marraskuussa 2019 C More -suoratoistopalvelussa ja se esitettiin televisiossa MTV3-kanavalla tammikuusta 2020 alkaen. Sarjan tapahtumat ajoittuvat koulun syyslukukaudelle, elokuusta joulu­juhlaan. Rehtori perustuu Anna Brotkinin ja Paula Korvan samannimiseen lyhytelokuvaan, jonka he tekivät vuonna 2016 Aalto-yliopistoon lopputyönään. == Rooleissa == === Keskeisissä rooleissa === === Sivuosissa === == Jaksot == Jakso Nimi Julkaisu C Moressa Ensiesitys MTV3:lla 1 Noppa-hanke 14. marraskuuta 2019 18. tammikuuta 2020 2 Palautelaatikko 3 Vanhempainilta 25. tammikuuta 2020 4 Miki 5 Veso-päivä 1. helmikuuta 2020 6 Lukujärjestys 7 Ilmiöviikko 8. helmikuuta 2020 8 Pikkujoulut 9 Skandaali 15. helmikuuta 2020 10 Joulujuhla == Lähteet == == Aiheesta muualla == * Rehtori-sarjan tiedote * Rehtori-sarjan lehdistöpaketti Luokka:2010-luvun suomalaiset komediasarjat Luokka:C More -alkuperäissarjat Luokka:MTV3:n televisio-ohjelmat
Pravind Jugnauth

Pravind Kumar Jugnauth (s. 25. joulukuuta 1961) on mauritiuslainen poliitikko. Hän on Mauritiuksen entisen presidentin ja pääministerin Anerood Jugnauthin poika, josta tuli Mauritiuksen pääministeri tammikuussa 2017, kun isä-Jugnauth ilmoitti eroavansa 86-vuotiaana pääministerin virasta ja nimesi seuraajaksi poikansa. Pravind Jugnauth johtaa isänsä seuraajana myös isä-Jugnauthin vuonna 1982 perustamaa MSM-puoluetta (Militant Socialist Movement) Mauritiuksen parlamenttivaaleissa marraskuussa 2019 Pravind Jugnauthin johtama koalitio sai selkeän vaalivoiton ja Jugnauth jatkaa Mauritiuksen pääministerinä. ==Lähteet== Luokka:Mauritiuksen pääministerit Luokka:Vuonna 1961 syntyneet Luokka:Elävät henkilöt
Gerhard Hüsch

pienoiskuva|Gerhard Hüsch Siirry navigaatioonSiirry hakuun vuonna 1952. Gerhard Heinrich Wilhelm Fritz Hüsch (2. helmikuuta 1901 Hannover – 23. marraskuuta 1984 München) oli saksalainen ooppera- ja liedlaulaja, äänialaltaan baritoni.Gerhard Hüsch (Baritone) Bach-Cantatas.com Hüsch opiskeli Hans Emgen johdolla Hannoverissa. Hän teki oopperadebyyttinsä Liberaun roolissa Albert Lortzingin Der Waffenschmiedin esityksessä Osnabrückissä vuonna 1925. Hän pääsi laulajaksi oopperataloihin Kölnissä ja Berliinissä. Lisäksi hän esiintyi muun muassa Bayreuthin festivaalilla (1930–1931) ja Covent Gardenissa (debyytti 1930, paluut 1931 ja 1938). Hänen merkittävien rooliensa joukossa olivat Papageno (Taikahuilu), Wolfram (Tannhäuser) ja Falke (Lepakko). Hüsch oli ensimmäinen, joka levytti kokonaisuudessaan Franz Schubertin laulusarjat Winterreise ja Die schöne Müllerin. Hüsch tulkitsi lisäksi muiden muassa Richard Straussin, Hans Pfitznerin, Paul Graenerin ja Yrjö Kilpisen liedohjelmistoa. Konserttiesiintyjänä hän tulkitsi myös esimerkiksi Kristuksen roolin Johann Sebastian Bachin Matteus-passiossa. Hän esiintyi paitsi Euroopan maissa, myös Japanissa.Hüsch Gerhard Operissimo Hüsch vetäytyi aktiiviselta laulu-uraltaan vuonna 1945 ja asettui Müncheniin. Hän kuitenkin työskenteli opettajana, myös Lontoossa. Hän oli saanut jo vuonna 1937 nimityksen professoriksi Münchenin musiikkiakatemiaan. Mestarikursseja hän piti Englannissa, Sveitsissä ja Suomessa. Hüsch oli natsivaikuttaja Baldur von Schirachin sisaren, sopraano Rosalind von Schirachin rakastaja.The Twisted Muse: Musicians and Their Music in the Third Reich, s. 13 Michael H. Kater (1999) Myös Hüschistä itsestään tuli kansallissosialisti.Meilensteine der Bach-Interpretation 1750-2000 Martin Elste (2016) Myöhemmin hän kertoi olleensa eri mieltä puolueen rotuajattelusta ja painotti uransa kansainvälisyyttä.Settling Scores, s. 55 David Monod (2006) == Lähteet == Luokka:Saksalaiset oopperalaulajat Luokka:Baritonit Luokka:Vuonna 1901 syntyneet Luokka:Vuonna 1984 kuolleet
Sinkkipikolinaatti

Sinkkipikolinaatti on suola, joka on muodostunut sinkki-ionista ja siihen liittyneistä kahdesta orgaanisesta pikolinaatti-ionista. Sinkkipikolinaatin kemiallinen kaava on Zn(C6H4O2N)2, joskin yleensä suolan kiderakenteessa on myös vettä. Sinkkipikolinaatti muodostaa värittömiä kidevedellisiä tetrahydraatteja Zn(C6H4O2N)2 · 4H2O. Sinkkipikolinaattia käytetään ravintolisänä sinkin puutoksen hoitoon. == Lähteet == Luokka:Lisäravinteet Luokka:Pikolinaatit Luokka:Sinkkiyhdisteet
Jean Périer

Jean Alexis Périer (2. helmikuuta 1869 Pariisi – 3. marraskuuta 1954 Pariisi) oli ranskalainen baritoni. Hän muun muassa tulkitsi Pelléasin roolin Claude Debussyn Pelléas et Mélisande -oopperan kantaesityksessä Opéra-Comiquessa 30. huhtikuuta 1902. Hänen lauluaan on tallennettuna seitsemällä noin vuodelta 1905 peräisin olevalla äänitteellä. Vuosina 1900–1938 hän esiintyi useissa elokuvissa.Laura Macy: The Grove Book of Opera Singers, s. 377 Google Books Périer oli ensisijaisesti operettiin erikoistunut laulaja. Hän suoritti opintonsa Pariisin konservatoriossa Émile-Alexandre Taskinin ja Romain Bussinen johdolla. Debyyttinsä hän teki vuonna 1892 Opéra-Comiquessa Monostatoksen roolissa Taikahuilun esityksessä. Hänen uransa selkeä pääpaino pysyi Pariisin musiikki- ja teatterimaailmassa, mutta hän esiintyi myös Monte- Carlossa ja Yhdysvalloissa Manhattanilla. == Ohjelmisto == === Kantaesityksissä === * André Messager: Véronique (1898, miespääosa) * Claude Debussy: Pelléas et Mélisande (1902, miespääosa) * André Messager: Fortunio (1907, miespääosa) * Maurice Ravel: L'heure espagnole (1911, rooli: Ramiro) * Henri Rabaud: Mârouf (1914, nimirooli) * Charles Levadé: La rôtisserie de la Reine Pêdauque (1920, rooli: Abbé Coignard) * Reynaldo Hahn: Ciboulette (1923, rooli: Duparquet) === Muut === * Wolfgang Amadeus Mozart: Don Giovanni (nimirooli) * Wolfgang Amadeus Mozart: Taikahuilu (rooli: Monostatos) * Giacomo Puccini: Madama Butterfly (rooli: Sharpless) * Giacomo Puccini: Manon Lescaut (rooli: Lescaut) == Lähteet == Luokka:Ranskalaiset oopperalaulajat Luokka:Baritonit Luokka:Vuonna 1869 syntyneet Luokka:Vuonna 1954 kuolleet
Otto Hallamaa

Otto-Elias Hallamaa on suomalainen musiikkituottaja, ääniteknikko ja muusikko. Hänen omia yhtyeitään ovat olleet muun muassa Feedback, Cream Crackers ja Moonmadness. Hän on toiminut studioteknikkona muun muassa Juice Leskisen, Pate Mustajärven, Apulannan ja Topi Sorsakosken levyillä. Hän on tuottanut Absoluuttisen Nollapisteen levyn Olos. == Lähteet == https://www.discogs.com/artist/459064-Otto-Hallamaa Luokka:Elävät henkilöt Luokka:Syntymävuosi puuttuu Luokka:Suomalaiset musiikkituottajat
Tatra KT8D5

Tatra KT8D5 on kaksisuuntainen pikaraitiovaunu, jota liikennöi nykyisin (kesäkuussa 2016 eikä sen odoteta poistuvan lähiaikoina) Euroopassa ja Aasiassa. Tšekkiläinen raitiovaunuvalmistaja ČKD Tatra suunnitteli sen ja valmisti sitä useina muunnelmina vuodesta 1984 vuoteen 1999 yhteensä 206 kappaletta. Vaunun muotoilu on kulmikas ja samanlainen kuin Tatra T6A5:ssä ja KT4:ssä sekä sisältä että ulkoa. Raitiovaunua myytiin useina muunnelmina. == Historia == Tšekkoslovakiassa syntyi 1970-luvun lopulla tarve hankkia uuden sukupolven kulkuneuvoja. Alkuperäinen päämäärä oli tehdä pikaraitiovaunu, jonka suurempi kuljetuskyky täyttäisi kasvavan joukkoliikenteen tarpeet. Uuden mallin suunnittelu- ja valmistushanke alkoi vuonna 1982. Ensimmäinen koekappale valmistui vuonna 1984. Ensimmäiset vaunut tulivat liikenteeseen vuonna 1986 Brnossa, Mostissa ja Košicessa. == Muotoilu ja rakenne == Tatra KT8D5 on suuri raitiovaunu, jossa on paljon matkustajapaikkoja. Se koostuu kolmesta korin osasta, joiden välissä on nivelet ja neljästä telistä. Keskiosan alla on kaksi Jacobsin teliä. Raitiovaunu on kaksisuuntainen, joten siinä on ohjaamot molemmissa päissä, ovet molemmilla puolilla ja saksivirroittimet molemmissa päissä. Matkustajapaikkoja on 231, ja nämä vaunut liikennöivätkin ruuhkaisimmilla linjoilla ja ruuhka-aikaan; kaksisuuntaisuuden ansiosta niitä käytetään säännöllisesti myös linjoilla, joilla ei ole kääntösilmukoita, ja ratatöiden aikaan voidaan liikennöidä molempiin suuntiin samaa raidetta pitkin. == Katso myös == * Tatra KT4 * Tatra T6A5 == Lähteet == ==Aiheesta muualla== Luokka:Raitiotiekalusto
Romain Bussine

Romain Bussine (1830–1899 Pariisi) oli ranskalainen baritoni, musiikkipedagogi ja runoilija.Romain Bussine Poems Without Frontiers Bussinen rooleihin kuului Ylipappi Camille Saint-Saënsin oopperassa Simson ja Delila. Vuonna 1871 hän perusti useiden Pariisin musiikkipiirien johtohahmojen kanssa Société nationale de musiquen, jonka tehtävänä oli edistää ranskalaista kamari- ja orkesterimusiikkia. Bussine toimi yhtenä puheenjohtajista, kunnes vuonna 1886 erosi tehtävistään seuran laajentaessa toimintaansa myös ulkomaisen musiikin pariin. Bussine sekä kirjoitti että käänsi runoja. Osaa hänen runoistaan käytti laulujen sanoituksina hänen ystävänsä Gabriel Fauré. Hän opetti laulua Pariisin konservatoriossa. Hänen oppilaisiinsa kuului Jean Périer.Laura Macy: The Grove Book of Opera Singers, s. 377 Google Books == Lähteet == Luokka:Ranskalaiset baritonit Luokka:Ranskalaiset runoilijat Luokka:Musiikkipedagogit Luokka:Vuonna 1830 syntyneet Luokka:Vuonna 1899 kuolleet
Sinkkisitraatti

Sinkkisitraatti on kolmesta sinkki-ionista ja niihin liittyneistä kahdesta orgaanisesta sitraatti-ionista muodostunut yhdiste. Sinkkisitraatin kemiallinen kaava on C12H10O14Zn3. Sinkkisitraattia käytetään ravintolisänä sinkin puutoksen hoitoon. Apteekeissa on saatavilla flunssan hoitoon tarkoitettuja sinkkisitraattia sisältäviä imeskelytabletteja. Helsingin yliopiston dosentin Harri Hemilän mukaan ne ovat kuitenkin tehottomia, sillä niissä sinkki on liian tiukasti sitoutuneena sitraattiin jotta se vapautuisi nielussa. Hemilän mukaan sinkkiasetaatti soveltuu paremmin flunssan hoitoon. == Lähteet == Luokka:Lisäravinteet Luokka:Sitraatit Luokka:Sinkkiyhdisteet
Länsi-Afrikan kehityspankki

Länsi-Afrikan kehityspankki ( eli BOAD) on Länsi-Afrikan rahaliitto UMOA:n jäsenmaiden kehityshankkeiden rahoituslaitos. Rahaliiton jäsenmaat ovat Benin, Burkina Faso, Guinea-Bissau, Mali, Niger, Norsunluurannikko, Senegal ja Togo. Kehityspankki perustettiin vuonna 1973 ja se aloitti toimintansa vuonna 1976. Länsi-Afrikan talous- ja rahaliitto UEMOA:n vuonna 1994 solmima sopimus määrittelee sen liiton erikoistuneeksi ja autonomiseksi instituutioksi. Pankki on kansainvälinen julkinen laitos, jonka tehtävänä on edistää jäsenmaiden tasapainoista kehitystä ja Länsi-Afrikan taloudellista integraatiota. Pankin valtuutettu pääoma oli vuoden 2017 lopussa 1 155 000 miljoonaa CFA-frangia (2 310 000 Yhdysvaltain dollaria). A-sarjan osakkeenomistajiin kuuluu rahaliiton jäsenmaiden lisäksi Länsi-Afrikan valtioiden keskuspankki BCEAO. B-sarjan osakkeenomistajia ovat Ranska, Saksaa edustava KfW, Euroopan unionia edustava Euroopan investointipankki, Afrikan kehityspankki, Belgia, Intiaa edustava Exim Bank, Kiinaa edustava Kiinan kansanpankki ja Marokko. Merkitystä pääomasta 93,39 prosenttia kuuluu A-sarjan ja 6,61 B-sarjan omistajille. Kehityspankin toiminta-alueita ovat talouden ja rahamarkkinoiden integraation, julkisen ja yksityissektorin kumppanuuden sekä yksityisten, pienten ja keskisuurten yritysten tukeminen. Se osallistuu elintarviketurvallisuus-, energia- ja ympäristöhankkeisiin sekä ilmastonmuutoksen torjuntaan. Länsi- Afrikan kehityspankin pääjohtaja on vuonna 2011 nimitetty beniniläinen Christian Adovelande. Sen päätoimipaikka sijaitsee Togon pääkaupungissa Loméssa. ==Lähteet== ==Aiheesta muualla== * Länsi-Afrikan kehityspankin sivusto , Luokka:Afrikan talous Luokka:Kehityspankit
André Messager

André-Charles-Prosper Messager (30. joulukuuta 1853 Montluçon – 24. helmikuuta 1929 Pariisi) oli ranskalainen kapellimestari ja säveltäjä. Hän tuli opereteillaan suosituksi Ranskassa ja Englannissa.André Messager Britannica Messager vakiinnutti maineensa operetilla La béarnaise, joka esitettiin Pariisissa vuonna 1885 ja Lontoossa 1886. Hänen muiden operettiensa joukossa ovat Madame Chrysanthème (1893), Mirette (1894) ja Monsieur Beaucaire (1919). Hänen baleteistaan erityisen tunnetuksi tuli Les deux pigeons (1886), jonka tyyliä on luonnehdittu kevyeksi, elegantiksi ja Pariisille luonteenomaiseksi. Messager nousi Opéra-Comiquen johtoon vuonna 1898. Myöhemmin hän toimi myös Covent Gardenin Royal Operan taiteellisena johtajana (1901–1906) ja Pariisin oopperan avustavana johtajana. Messager johti Claude Debussyn oopperan Pelléas et Mélisande kantaesityksen. Hänen puolisonsa oli irlantilainen säveltäjä Hope Temple. == Lähteet == Luokka:Ranskalaiset säveltäjät Luokka:Ranskalaiset kapellimestarit Luokka:Oopperasäveltäjät Luokka:Vuonna 1853 syntyneet Luokka:Vuonna 1929 kuolleet
Georg Hugo Bonsdorff

Georg Hugo Bonsdorff (27. huhtikuuta 1844 Hartola – 26. maaliskuuta 1919 Helsinki) oli suomalainen Venäjän keisarikunnan armeijassa palvellut tykistönkenraali. (Viitattu 6.1.2020) Bonsdorffin vanhemmat olivat Hartolan kirkkoherra Nils Robert Bonsdorff ja Augusta Isabella Gustafva Gustavson ja puolisot 1876–1907 Leontine Adelaide Bloum ja vuodesta 1907 Augusta Helena Gustavson. Bonsdorff tuli oppilaaksi Haminan kadettikouluun 1856 ja määrättiin valmistuttuaan vänrikiksi ylennettynä palvelukseen tykistöprikaatiin 1862. Mihailovin tykistöakatemiassa Pietarissa hän aloitti opinnot 1867. Ne suoritettuaan hänet ylennettiin alikapteeniksi ja määrättiin vuonna 1870 palvelukseen ensin tykistön päähallintoon ja myöhemmin samana vuonna tykkitehtaalle Pietariin. Seuraavasta vuodesta hän työskenteli luutnanttina tykkitehtaan palveluksessa, mutta sijoitettuna asevarikolle Brjanskiin. Kapteeniksi 1876 ylennettynä Bonsdorffista tuli seuraavana vuonna tykkitehtaan osastopäällikkö Pietariin. Everstiluutnantiksi Bonsdorff ylennettiin 1878, jolloin hän toimi armeijan tykkien hankinnan yhteyshenkilönä Kruppin terästehtailla Saksassa. Everstiksi vuonna 1880 ylennettynä Bonsdorff oli tykistön ampumakoulun yleisesikuntaupseeriksi opiskelevien esimies vuodesta 1882. Tykistöprikaatin patterinpäällikkö hänestä tuli 1887 ja vuonna 1891 tykistön koeampumalaitoksen päällikkö, jolloin hänet myös ylennettiin kenraalimajuriksi. Vuonna 1897 Bonsdorff nimitettiin tykistöjoukkojen komentajaksi Tatarstaniaan. Kenraaliluutnanttina hänet siirrettiin armeijakunnan tykistön komentajaksi vuonna 1901 ja Vilnan sotilaspiirin tykistöjoukkojen komentajaksi vuonna 1904. Bonsdorff erosi sotapalveluksesta tykistönkenraalina vuonna 1908. Bonsdorffia pidetään yhtenä merkittävimmistä suomalaisista tykistöupseereista Venäjän keisarikunnan armeijassa 1800-luvulla. Hänen maineensa tykistöteoreetikkona perustuu paitsi hänen uraansa, myös hänen laatimiinsa useisiin julkaisuihin sekä siihen, että hän toimi muiden tehtäviensä ohella usean vuoden ajan tykistöopin opettajana.<ref name="kenraalit/> ==Lähteet== Luokka:Suomalaiset kenraalit Luokka:Vuonna 1844 syntyneet Luokka:Vuonna 1919 kuolleet
Tatra K5

Tatra K5AR oli ČKD Tatran valmistama nivelraitiovaunu. Se oli yksi niistä ČKD Tatran raitiovaunumalleista, joita vietiin Itä-Euroopan ulkopuolelle, ja se suunniteltiin erityisesti Egyptin Kairoa varten; kaupunkiin hankittiin 200 raitiovaunua. K5AR oli kaksisuuntainen, vaunuissa oli kolme ovea ja sähkölaitteet oli suunniteltu kestämään Egyptin subtrooppinen ilmasto. Alle vuosikymmenen liikennöinnin jälkeen suurin osa raitiovaunuista oli todella huonossa kunnossa ylikuormittamisen ja huonon huollon vuoksi, ja vain pieni osa vaunuista oli ajossa 1980-luvun puoleenväliin saakka. == Katso myös == * Tatra K2 * Tatra K1 * Tatra KT4 == Lähteet == Luokka:Raitiotiekalusto
Täydellinen joulu

Täydellinen joulu on vuonna 2019 ensi-iltansa saanut suomalainen komediaelokuva, jonka on ohjannut Taru Mäkelä. Elokuva kertoo suurperhejoulusta, jossa ex-puolisot, lapset ja ex-puolisoiden uudet kumppanit kokoontuvat yhteen, ja tällä porukalla syntyy monenlaisia tapahtumia ja tunteita. Elokuvan pääosia näyttelevät Elena Leeve (Outi) ja Antti Luusuaniemi (Janne). Elokuvan ensi-ilta oli 25. lokakuuta 2019. Elokuva perustuu ruotsalaiseen komediaan Joulupukki vieraissa (1999). Täydellinen joulu oli Suomen kolmanneksi katsotuin kotimainen elokuva vuonna 2019: se keräsi elokuvateattereissa 123 208 katsojaa. Elokuvalle ei myönnetty Elokuvasäätiön tuotantotukea useista anomuksista huolimatta, ja se onkin ensimmäinen sadantuhannen katsojan rajan ylittänyt, ilman tuotantotukea tehty kotimainen live action -elokuva sitten vuoden 1988 Tupla-Uunon. == Näyttelijät == == Lähteet == Luokka:Taru Mäkelän ohjaamat elokuvat Luokka:Vuoden 2019 suomalaiset elokuvat Luokka:Suomalaiset komediaelokuvat Luokka:Suomalaiset uudelleenfilmatisoinnit Luokka:Suomalaiset jouluelokuvat
Elmar Oliveira

Elmar Oliveira (s. 28. kesäkuuta 1950 Naugatuck, Connecticut) on yhdysvaltalainen viulisti.Elmar Oliveira AllMusic Hän on ensimmäinen Tšaikovski-viulukilpailun voittanut yhdysvaltalainen (1978). Hän tulkitsi sen finaalissa Henri Vieuxtempsin viidennen konserton ja sai ensipalkinnon. Oliveira on myös ensimmäinen Avery Fisher -palkinnon saanut viulisti.Elmar Oliveira Naxos Hänen muihin voittoihinsa kuuluu varhainen Naumburg-kilpailun voitto. Oliveira opiskeli Ariana Bronnen ja Raphael Bronsteinin johdolla New Yorkissa. Hän on tulkinnut standardiohjelmiston ohella vähemmän tunnettuja konserttoja muiden muassa Erich Wolfgang Korngoldilta, William Waltonilta ja Aleksandr Glazunovilta. Hän on myös kantaesittänyt useita teoksia esimerkiksi Andrzej Panufnikilta, Charles Wuoriselta, Ezra Ladermanilta, Joan Towerilta ja Morton Gouldilta. Hän sai vuonna 1986 Grammy-ehdokkuuden Samuel Barberin viulukonserton levytyksestä. Vuonna 2009 hän sai Grammy-ehdokkuuden levytyksellään Ernest Blochin ja Benjamin Leesin konsertoista. Hänen merkittävien levytystensä joukossa on myös Einojuhani Rautavaaran viulukonserton levytys Ondinelle vuodelta 1997. Oliveira perusti vuonna 2016 mukaansa nimetyn viulukilpailun, joka järjestetään kolmen vuoden välein vuodesta 2017 lähtien.Elmar Oliveira International Violin Competition 2020 announces Quarter Finalists The Strad == Lähteet == == Aiheesta muualla == * Viralliset sivut Luokka:Yhdysvaltalaiset viulistit Luokka:Vuonna 1950 syntyneet Luokka:Elävät henkilöt
Marielle Nordmann

Marielle Nordmann (s. 24. tammikuuta 1941 Montpellier) on ranskalainen harpisti.Marielle Nordmann: Biography AllMusic Nordmann aloitti pianonsoiton 6-vuotiaana, mutta siirtyi harppuun tavattuaan 10-vuotiaana Lily Laskinen, jonka harppuluokalta Pariisin konservatoriosta valmistui vuonna 1958. Nordmann on esiintynyt muiden muassa Laskinen, Jean-Pierre Rampalin, Juri Bašmetin, Claude Bollingin, François-René Duchâblen, Patrice Fontanarosan ja Emmanuel Pahudin kanssa. Hän on tehnyt yhteistyötä myös genrerajojen ja taiteenalojen yli näyttelijä Michel Duchaussoyn, rapartisti MC Solaarin ja televisiojuontaja, ohjaaja Pierre Tchernian kanssa. Nordmann on soittanut johtavien orkesterien kanssa sellaisten kapellimestareiden kuin Serge Baudon, Roberto Benzin, Michel Corbozin, Theodor Guschlbauerin, Leopold Hagerin, Marek Janowskin, Armin Jordanin, Alain Lombardin, Jehudi Menuhinin ja John Neschlingin johdolla.Marielle Nordmann Agence artistique Da Capo Nordmann piti ensimmäisen esityksen Elias Parish-Alvarsin c-mollikonsertosta Israelissa Avi Ostrowskyn johtaman Israel Sinfoniettan kanssa. Hän on kantaesittänyt myös Jacques Charpentierin, Edison Denisovin, Gerald Finzin, Jean Françaix'n, Philippe Hersantin, Marcel Landowskin, Laurent Petitgirard'n, Einojuhani Rautavaaran ja Alexandre Benéteaun teoksia. Vuonna 2010 hän perusti bandoneontaiteilija Eduardo Garcian kanssa Encuentro-duon. Nordmann on toteuttanut muun taiteellisen toimintansa ohella musiikkinäytöksiä, joissa musiikkia on yhdistetty mimeen, tanssiin sekä komediaan ja joissa hän on itse esiintynyt myös kertojana. Nordmann on levyttänyt ensisijaisesti Erato- levymerkille. Nordmann perusti lapsille suunnattuja mestarikursseja Pariisin konservatorioon. Hän opetti vuosikymmenen ajan Argentiinassa ja perusti maan ensimmäisen kansallisen harppukilpailun. Hän on ollut myös mukana perustamassa Journées internationales de la harpe -tapahtumaa Arlesissa ja kansainvälistä Lily Laskine -harppukilpailua Pariisissa. Nordmann sai vuonna 1998 Kunnialegioonan ritarin arvon. == Lähteet == Luokka:Ranskalaiset harpistit Luokka:Vuonna 1941 syntyneet Luokka:Elävät henkilöt
Kari Jussila

Kari Martti Jussila (s. 1. marraskuuta 1943 Laukaa) on suomalainen urkuri.Urkumusiikin hurmaa ja uhmaa. Finlandia-talo. Jussila opiskeli Sibelius-Akatemiassa, josta sai päästötodistukset kirkkomusiikin osastolta ja yleiseltä osastolta vuonna 1966. Urkuridiplominsa hän suoritti vuonna 1969. Hän suoritti vielä 1970-luvulla jatko-opintoja Guy Bovet'n johdolla Genevessä ja Marie-Claire Alainin johdolla Pariisissa. Hän osallistui myös mestarikursseille Suomessa ja muualla. Jussila aloitti urkujensoiton opettamisen Sibelius-Akatemiassa vuonna 1966 ja pääsi siellä urkumusiikin lehtoriksi vuonna 1983. Hän toimi myöhemmin Sibelius-Akatemiassa myös urkumusiikin vt. professorina (1998–1999) ja professorina (1999–2011).Jussila Kari. Sibelius-Akatemian opettajamatrikkeli. Jussilan johdolla opiskelivat muiden muassa Ville Urponen ja Daniel Zaretski. Jussila toimi vuosina 1967–1983 Pakilan seurakunnan kanttorina ja vuosina 1977–1980 Organum-seuran puheenjohtajana.Seura: Historiaa. Organum. Hän on esiintynyt Euroopan maissa, Venäjällä ja Yhdysvalloissa orkesterin kanssa, kamarimuusikkona ja sooloresitalistina. Hän on kantaesittänyt kymmeniä teoksia, levyttänyt ja tehnyt nauhoituksia Ylelle. Hän sai vuonna 1973 ensipalkinnon kansallisissa urkukilpailuissa Helsingissä. == Lähteet == Luokka:Suomalaiset urkurit Luokka:Suomalaiset professorit Luokka:Vuonna 1943 syntyneet Luokka:Elävät henkilöt
Lunetti

Lunetti on arkkitehtuurissa puoliympyrän tai ympyräsegmentin muotoinen rajattu alue seinässä. Sana tulee ranskan kielen sanasta, joka on deminutiivimuoto sanasta ’kuu’, ’lune’. Lunettissa voi olla ikkuna, tai se voi toimia seinässä paikkana, johon voidaan sijoittaa ormanentteja tai patsaita. Lunetti voi olla myös yksinkertaisesti seinän osa, jota kaari tai holvi raja, jolloin lunetti saatetaan koristella muraalilla. == Lähteet == == Aiheesta muualla == Luokka:Arkkitehtuurin käsitteet
Toivola (Nurmijärvi)

Toivola on osa Nurmijärven kunnassa sijaitsevaa Klaukkalan taajamaa. Se on asuinalue, joka sijaitsee Klaukkalan itäosassa virtaavan Luhtajoen tuntumassa, lähellä Vantaan rajaa. Toivolassa sijaitsee vuonna 1974 perustettu retkeily- ja melonta-alan yritys Welhonpesä Oy.Welhonpesä Oy - Suomen Latu == Lähteet == Luokka:Klaukkala Luokka:Suomen asuinalueet
Joachim Kunz

Joachim Kunz (s. 9. helmikuuta 1959 Stollberg, Karl-Marx-Stadt, Itä-Saksa, nykyinen Saksi, Saksa) on itäsaksalainen painonnostaja, joka oli aktiivinen vuosina 1978–1989. Hän kilpaili kesäolympialaisissa 1980 ja 1988 ja saavutti 1980 hopeaa ja 1988 kultaa. == Lähteet == Luokka:Itäsaksalaiset painonnostajat Luokka:Itäsaksalaiset olympiavoittajat Luokka:Vuonna 1959 syntyneet Luokka:Elävät henkilöt
Tatra K1

Tatra K1 oli ČKD Tatran vuosina 1964 ja 1965 valmistama kokeellinen nivelraitiovaunu. == Historia == Tatran aiemmissa raitiovaunuissa oli keskitytty yksittäisen vaunun suurimman mahdollisen kuljetuskyvyn saavuttamiseen, ja Tatra pyrki ratkaisemaan ongelman kehittämällä ensimmäisen nivelraitiovaunun, K1:n. Se perustui suurelta osin aiemmin julkaistuun T3:een, mutta joitakin sähkölaitteita muunnettiin K1:tä varten. Lyhyen Prahassa suoritetun koejakson jälkeen kulkuneuvon koekappaleet tulivat liikenteeseen Ostravassa, jossa ne pysyivät ajossa kolme vuotta vuoteen 1968 asti, jolloin ne palautettiin valmistajalle. Koeajoissa paljastui ongelmia K1:n sähkölaitteiden kanssa, ja näiden ongelmien vuoksi koekappaleet olivat tyypin ainoat vaunut, jotka valmistettiin. == Tuotanto == Maa Kaupunki Tyyppi Toimitusvuodet Määrä Kalustonumerot Ostrava K1 1965 2 800, 801 Kaikki yhteensä: 2 Huomaa: Tässä luettelossa on vaunujen ensimmäiset omistajat. Kalustoa on voitu jälleenmyydä luettelon ulkopuolisiin kaupunkeihin. == Lähteet == Luokka:Raitiotiekalusto
Montenegron kuningaskunta

Montenegron kuningaskunta () oli historiallinen valtio Kaakkois-Euroopassa nykyisen Montenegron alueella ensimmäistä maailmansotaa edeltävinä vuosina ja sen aikana. Montenegro oli virallisesti perustuslaillinen, mutta käytännössä hallitsijalla oli absoluuttinen valta. Vuonna 1918 Montenegron hallituksen ollessa sodan jäljiltä vielä maanpaossa, kilpaileva Podgorican hallitus julisti Montenegron osaksi Serbiaa, joka liittyi kolme päivää myöhemmin Serbien, kroaattien ja sloveenien kuningaskuntaan. == Historia == Montenegron ruhtinaskunta oli saavuttanut itsenäisyyden 1878. Ruhtinas Nikola I julisti maan kuningaskunnaksi 28. elokuuta 1910. Montenegro liittyi Balkanin liittoon, joka julisti sodan Osmanien valtakunnalle 1912. Montenegro saavutti Balkanin sodissa menestystä, mutta sai vain pienehkön aluelaajennuksen Bukarestin rauhassa 1913.Montenegro, Tietosanakirja osa 6 Ensimmäisessä maailmansodassa Montenegro tuki Serbiaa. Itävalta-Unkari miehitti Montenegron vuonna 1916 ja kuningas pakeni Ranskaan. Sodan päätyttyä keskusvaltojen tappioon Serbia miehitti alueen. Maahan muodostettiin niin sanottu Podgorican hallitus, joka julisti 28. marraskuuta 1918 Montenegron liittyvän osaksi Serbiaa. Kolme päivää myöhemmin Serbia muodosti uuden Serbien, kroaattien ja sloveenien kuningaskunnan. Nikola I:n tukijat ja Montenegron itsenäisyyden kannattajat aloittivat vuonna 1919 joulukapinana tunnetun vastarinnan, joka jatkui vuoteen 1926 saakka. Nikola I asui loppuelämänsä maanpaossa Ranskassa. == Lähteet == == Aiheesta muualla == Luokka:Euroopan entiset monarkiat Luokka:Montenegron historia
Night Flights

Night Flights on unkarilaisen kirjailijan Philip Reeven novellikokoelma. == Lähteet == Luokka:Post-apocalypse-kirjallisuus Luokka:Steampunk-romaanit Luokka:Kävelevät koneet Luokka:Vuoden 2018 kirjat Luokka:Novellikokoelmat
Tatra T1

Tatra T1 oli ensimmäinen tšekkoslovakialaisen ČKD Tatran valmistama raitiovaunu, joka perustui amerikkalaiseen PCC-konseptiin (Presidents' Conference Committee). Sitä valmistettiin 287 vaunun verran vuodesta 1952 vuoteen 1958. Suurin osa niistä liikennöi Tšekkoslovakiassa, mutta 22 vietiin ulkomaille: kaksi Varsovaan ja loput 20 Donin Rostoviin. Ensimmäinen T1:n koekappale eli T1 TW 5001, jota pidetään nykyisin kaikkien Tatran raitiovaunujen esi-isänä, tuli liikenteeseen Prahassa 22. tammikuuta 1951. Se on kykyisin esillä Prahan museovarikolla (Muzeum Vozovna Střešovicessa), joka sijaitsee Střešovicen kaupungissa. T1-raitiovaunut olivat käytössä 1960-luvulle asti, jolloin ne muutettiin T3-vaunuiksi. Viimeinen T1 poistui liikenteestä 4. huhtikuuta 1987 Plzeňissä. == Tuotanto == Uutta Tatra T1:tä toimitettiin seuraaviin kaupunkeihin: Maa Kaupunki Tyyppi Toimitusvuodet Määrä Kalustonumerot Košice T1 1956-1958 11 201-211 Most-Litvínov T1 1957-1958 34 201-234 Olomouc T1 1957-1958 10 101-110 Ostrava T1 1955-1957 44 501-544 Plzeň T1 1955-1957 33 101-133 Praha T1 1951-1956 133 5001-5133 Varsova T1 1955 2 501, 502 Donin Rostov T1 1957 20 301-320 Kaikki yhteensä: 287 == Kuvia == Tiedosto:T1 Ostrava.jpg| T1-museoraitiovaunu Ostravassa Tiedosto:T1 tram Pilzno.jpg| T1-museoraitiovaunu Plzeňissä Tiedosto:T1front.jpg| T1-museoraitiovaunu Prahassa Tiedosto:T1 praha1.JPG|T1-museoraitiovaunu Prahassa == Katso myös == * Tatra T2 * Tatra T3 * Tatra T4 * Tatra K1 == Lähteet == Luokka:Raitiotiekalusto
Vihersäihkyjä

Vihersäihkyjä (Phoeniculus purpureus) on säihkyjiin kuuluva lintulaji. Lajia tavataan hyvin laajalta alueelta Afrikasta. ==Koko ja ulkonäkö== Vihersäihkyjä on suurehko lintu ja voi kasvaa 33-40 cm pitkäksi. Sukupuolet muistuttavat toisiaan ulkonäöltään, paitsi koiraan nokka on hieman naaraan nokkaa pidempi. Yleisväriltään vihersäihkyjä on kiiltävän tummanvihreä. Pää ja kurkku ovat hieman muuta ruumista sinisemmät. Lajin siivissä ja pitkän pyrstön kärjissä on valkoisia laikkuja. Linnun nokka on pitkä, väriltään oranssinpunainen ja alaspäinkaatuva. ==Levinneisyys ja elinympäristö== Vihersäihkyjää tavataan lähes koko Saharan eteläpuolisesta Afrikasta ja se puuttuu vain tietyiltä länsiosan alueilta. Sen elinympäristöä ovat monenlaiset metsät, tiheiköt ja pensaikot. Vihersäihkyjän ravintoa ovat hyönteiset, niiden toukat ja hämähäkit. Laji liikkuu usein ryhminä. ==Lähteet== Luokka:Sarvinokkalinnut
Pysäköintikiertorata

Pysäköintikiertorata on väliaikainen kiertorata, jolle avaruuteen laukaistava hyötykuorma voidaan viedä ennen varsinaiselle tavoiteradalle siirtymistä. Pysäköintikiertoratoja käytetään laukaisun joustavuuden lisäämiseksi. Sen käyttö pidentää huomattavasti esimerkiksi taivaankappaleiden välisille radoille tähtäävien missioiden laukaisuikkunaa, kun huomattavaa tarkkuutta vaativa lopulliselle kappaleiden väliselle radalle siirtyminen tapahtuu vasta maata kiertävältä pysäköintiradalta. Geostationaarista kiertorataa tavoiteltaessa pysäköintiradan käyttö mahdollistaa laukaisut kauempana päiväntasaajasta sijaitsevilta laukaisualustoilta. Geostationaarinen laukaisu vaatii siirtorataa, jonka apogeum sijaitsee suoraan päiväntasaajan yläpuolella. Tällaisen radalle laukaiseminen vaatisi ratamekaniikan vaikutuksesta epäkäytännöllisiä määriä ajoainetta, mikäli laukaisupaikka ei sijaitse hyvin lähellä päiväntasaajaa. Korkeammilta leveysasteilta tehtävissä geostationaarisissa laukaisuissa hyötykuorma laukaistaan ensin inklinoituneelle pysäköintiradalle. Radan apogeum nostetaan toisella poltolla tavoiteltuun geostationaariseen korkeuteen hyötykuorman ylittäessä päiväntasaajan. Viimeinen apogeumissa tehtävä sirkularisointipoltto nostaa radan perigeumin apogeumin tasolle ja pudottaa radan inklinaation päiväntasaajan tasolle. == Lähteet == Luokka:Kiertoradat
Ronan Farrow

Ronan Farrow (s. joulukuu 1987) on tutkiva journalisti, jonka kirjoitukset The New Yorker -lehteen paljastivat ensimmäiset seksuaalisen hyväksikäytön syytökset Harvey Weinsteinia koskien. == Yksityiselämä == Farrow'n vanhemmat ovat Mia Farrow ja Woody Allen. Väitteeseen, että Farrow olisikin Frank Sinatran poika Nancy Sinatra on kommentoinut sanoen Frankin hankkineen vasektomian jo aikaisemmin. == Tunnustukset ja palkinnot == Muun muassa Refugees International on tunnustanut Farrow'n työn vuonna 2008. Farrow on saanut Pulitzerin palkinnon yhteiskunnallisesta toiminnasta. == Lähteet == Luokka:Yhdysvaltalaiset toimittajat Luokka:Vuonna 1987 syntyneet Luokka:Elävät henkilöt
Backstage (albumi)

Backstage on Cherin viides albumi, joka julkaistiin heinäkuussa 1968. == Kappaleet == === A-puoli === # # # # # # === B-puoli === # * # # # # # == Aiheesta muualla == * Backstage discogs.com-sivustolla Luokka:Vuoden 1968 albumit Luokka:Cherin albumit
Tatra RT8D5

Tatra RT8D5M (MRTC Class 3000) on tšekkiläisen ČKD Tatran valmistama pikaraitiovaunu. Sitä käytetään nykyisin Manilan metron linjalla 3. Vaunut olivat viimeiset, jotka ČKD Tatra valmisti ennen, kuin Siemens osti sen. Tatra RT8D5M:t omistaa Metro Rail Transit Corporation (MRTC), ja liikennöitsijänä toimii Department of Transportation (DOTr). == Historia == Kun Manilan metron linja 3 rakennettiin, Metro Rail Transit Corporation valitsi ČKD Tatran uusien junien valmistajaksi, kun ryhmittymä voitti hankkeen. Maaliskuussa 1996 ensimmäistä kolmivaunuista raitiovaunua kokeiltiin Prahassa numerolla 0029. Se kehitettiin Tatra KT8D5:n pohjalta, ja siinä oli samanlainen ohjaus, mittasuhteet ja etu- ja takaosat, ja se suunniteltiin kaksisuuntavaunuksi toisin kuin myöhemmin valmistetut kulkuneuvot. Se jäi Prahaan, jossa sitä käytettiin lokakuussa 1998 yhdessä Tatra T5A5:n koekappaleen #0013 ja T3:n #6663 kanssa monissa törmäyskokeissa päätehtaalla Hostivařissa, jonka jälkeen vaunu romutettiin. Ensimmäinen juna kuljetettiin lentokoneella Manilaan vuonna 1997, ja loput kuljetettiin meritse. Kulkuneuvot liikennöivät pääosin kolmen vaunun junina. == Tekniset tiedot == RT8D5 on kahdeksanakselinen moottorivaunu, jossa on kolme osaa, jotka on erotettu toisistaan peitetyillä nivelillä. Jokaisessa vaunussa on viisi kaksilehtistä sähköliukuovea. Kolmen keskimmäisen oven leveys on 1255 mm ja päätyovien 861 mm. Junassa on 80 istumapaikkaa ja kyytiin mahtuu ruuhkassa yhteensä 394 matkustajaa samaan aikaan. Raitiovaunut ovat kahdeksanakselisia nivelraitiovaunuja, jotka on suunniteltu yksisuuntaiseen liikennöintiin, ja niiden huippunopeus on 65 kilometriä tunnissa. Raitiovaunut käyttävät normaaliraideleveyttä.https://dotcmrt3.gov.ph/about#trains RT8D5M suunniteltiin liikennöimään kaupunkiraideliikenteessä suurella nopeudella ja korkeilla laitureilla. == Katso myös == * Pikaraitiotie * Tatra KT8D5 == Lähteet == == Aiheesta muualla == * DOTC MRT3:n virallinen verkkosivusto * Bericht über die Tatra RT8M (mit Bildern vom Prototyp) * Technische Daten der Tatra RT8M Luokka:Raitiotiekalusto
Léon Bazille Perrault

Léon Bazille Perrault (16. kesäkuuta 1832 Poitiers – 6. elokuuta 1908 Royan) oli ranskalainen taidemaalari. Hän oli tyylisuunnaltaan 1800-luvun akateemisen taiteen edustaja. Niukoista oloista lähtöisin ollut Perrault pääsi opiskelemaan taidetta François-Édouard Picotin ja William-Adolphe Bouguereaun oppilaana. Hän piti ensimmäisen näyttelynsä Pariisissa vuonna 1863 ja tuli aikansa taideyleisön suosikiksi. https://rehs.com/leon_perrault_sleeping_putto.html Perrault`n uran alku oli Ranskan toisen keisarikunnan aikana, jolloin myös varastunut porvaristo halusi ostaa taidetta. Porvaristo halusi unohtaa vuoden 1848 helmikuun vallankumouksen ja nähdä jotain kaunista. Perrault`n taide sopi juuri tähän tarkoitukseen ja tuli suosituksi. Suurta yleisöä viehättivät Perrault`n maalausten hienostunut kompositio ja idealisoitu kuva maailmasta. Hän otti aiheensa mytologiasta, maalasi alastontutkielmia ja lapsia. Hänen lapsia esittävät maalauksensa olivat myös suosittuja, sillä niissä lapset ovat terveitä ja suloisia. Hän maalasi myös muutaman sotilaselämää kuvanneen maalauksen. Henkilönä Perrault´n kuvailtiin olleen käytännönläheisen ja ahkeran joka työskenteli kymmenen tuntia vuorokaudessa. Hän kuvailtiin pitkäksi ja nopeasanaiseksi herrasmieheksi. Hän sai elinaikanaan tunnustuksia, kuten kunnialegioonan jäsenyyden. Hänen töitään oli Pariisin ohella esillä Lontoossa, Bostonissa, Philadelphiassa ja Wienissä. == Teoksia == File:Perrault Leon Jean La Baigneuse.jpg|La Baigneuse, (1875) File:Perrault Leon Jean Basile Venus A La Colombe.jpg|Vénus à la colombe, (1908) File:Sleepingputto LéonBazilePerrault.JPG|Nukkuva Putto, (1882) == Lähteet == == Aiheesta muualla == * http://www.leonbazileperrault.com/ Luokka: Ranskalaiset taidemaalarit Luokka: Vuonna 1832 syntyneet Luokka: Vuonna 1908 kuolleet
Luettelo maailman vanhimmista elossa olevista valtionjohtajista

Tämä on luettelo maailman vanhimmista elossa olevista valtionjohtajista. Luettelossa ei ole virkaatekeviä valtionjohtajia. == Luettelo== Sinisellä merkityt valtionjohtajat ovat edelleen vallassa. Valtionjohtaja Valtio Asema Virassa Syntymävuosi Lähde Khamtai Siphandon Pääministeri 1991–1998 rowspan="5" Presidentti 1998–2006 Tomiichi Murayama Pääministeri 1994–1996 Guillermo Rodríguez Presidentti 1972–1976 Ali Hassan Mwinyi Presidentti 1985–1995 rowspan="4" Giorgio Napolitano 2006–2015 Mahathir Mohamad Pääministeri 1981–2003; 2018–2020 Abdoulaye Wade Presidentti 2000–2012 rowspan="3" Raif Dizdarević 1988–1989 Tanin Kraivixien Pääministeri 1976–1977 Kim Yong-nam Korkeimman kansanneuvoston presidiumin puheenjohtaja 1998–2019 rowspan="4" Arthur Foulkes Kenraalikuvernööri 2010–2014 Zhu Rongji Pääministeri 1998–2003 Édouard Balladur Pääministeri 1993–1995 rowspan="11" Sam Nujoma Presidentti 1990–2005 Orville Turnquest Kenraalikuvernööri 1995–2001 Jamshid bin Abdullah Al Said Sulttaani 1963–1964 Nikolai Ryžkov Pääministeri 1985–1991 Violeta Chamorro Presidentti 1990–1997 Alfred Moisiu 2002–2007 Selim Hoss 1976–1980; 1987–1990; 1998–2000 Lee Hyun-jae Pääministeri 1988 Milan Panić Liittopääministeri 1992–1993 Efraín Goldenberg Pääministeri 1994–1995 Ahmed Osman 1972–1979 rowspan="9" Ion Iliescu Presidentti 1990–1996; 2000–2004 Vigdís Finnbogadóttir Presidentti 1980–1996 José Sarney 1985–1990 Gonzalo Sánchez de Lozada 1993–1997; 2002–2003 Ivy Dumont Kenraalikuvernööri 2002–2005 Mabandla Dlamini Pääministeri 1979–1983 Choe Yong-rim 2010–2013 Cesar Virata 1981–1986 William Deane Kenraalikuvernööri 1996–2001 rowspan="11" Cleopa Msuya Pääministeri 1980–1983; 1994–1995 Dries van Agt Pääministeri 1977–1982 Isabel Martínez de Perón Presidentti 1974–1976 Lamberto Dini Pääministeri 1995–1996 Elliott Belgrave Kenraalikuvernööri 2012–2017 Jean-Jacques Honorat Pääministeri 1991–1992 George Vassiliou Presidentti 1988–1993 Raúl Castro presidentti 2008–2018 Fernando Henrique Cardoso Presidentti 1995–2002 Michael Hardie Boys Kenraalikuvernööri 1996–2001 Edmund Lawrence Kenraalikuvernööri 2013-2014 rowspan="16" Tang Fei Pääministeri 2000 Chavalit Yongchaiyudh Pääministeri 1996-1997 Marguerite Pindling Kenraalikuvernööri 2014-2019 Anand Panyarachun Pääministeri 1991-1992; 1992 Sirikit Sijaishallitsija 1956 Gavril Dejau Virkaatekevä pääministeri 1998 Manmohan Singh Pääministeri 2004-2014 Vytautas Landsbergis Korkeimman neuvoston puheenjohtaja 1991-1992 Vitold Fokin Pääministeri 1991-1992 A. Q. M. Badruddoza Chowdhury Presidentti 2001-2002 Ugo Mifsud Bonnici Presidentti 1994-1999 Colville Young Kenraalikuvernööri 1993-2021 Kim Suk-soo Pääministeri 2002-2003 Bill Hayden Kenraalikuvernööri 1989-1996 Paul Biya Pääministeri Presidentti 1975-1982 1985–virassa == Viitteet == Luokka:Luettelot valtionpäämiehistä
Lentopallon miesten Euroopan-mestaruuskilpailut 2019

Lentopallon miesten Euroopan-mestaruuskilpailut 2019 pelattiin Ranskassa, Alankomaissa, Belgiassa ja Sloveniassa 12.–29. syyskuuta. Mukana oli 24 joukkuetta. Loppu- ja pronssiottelu pelattiin Pariisissa, Ranskassa. Mestaruuden voitti Serbia. Turnauksen arvokkaimmaksi pelaajaksi valittiin Serbian Uroš Kovačević. == Alkulohkot == === Lohko A (pelattiin Ranskassa) === sija Joukkue Ottelut Ottelut Ottelut Erät Erät Erät Eräpisteet Eräpisteet Eräpisteet sija Joukkue Voitot tappiot Pisteet Voitot tappiot eräsuhde Voitot tappiot suhde 1 align=left 2 align=left 3 align=left 4 align=left 5 align=left 6 align=left === Lohko B (pelattiin Belgiassa) === sija Joukkue Ottelut Ottelut Ottelut Erät Erät Erät Eräpisteet Eräpisteet Eräpisteet sija Joukkue Voitot tappiot Pisteet Voitot tappiot eräsuhde Voitot tappiot suhde 1 align=left 2 align=left 3 align=left 4 align=left 5 align=left 6 align=left === Lohko C (pelattiin Sloveniassa) === sija Joukkue Ottelut Ottelut Ottelut Erät Erät Erät Eräpisteet Eräpisteet Eräpisteet sija Joukkue Voitot tappiot Pisteet Voitot tappiot eräsuhde Voitot tappiot suhde 1 align=left 2 align=left 3 align=left 4 align=left 5 align=left 6 align=left === Lohko D (pelattiin Alankomaissa) === sija Joukkue Ottelut Ottelut Ottelut Erät Erät Erät Eräpisteet Eräpisteet Eräpisteet sija Joukkue Voitot tappiot Pisteet Voitot tappiot eräsuhde Voitot tappiot suhde 1 align=left 2 align=left 3 align=left 4 align=left 5 align=left 6 align=left == Pudotuspelit == Neljännesvälierät 1\. erä 2. erä 3. erä 4. erä 5. erä 21\. syyskuuta 1–3 17–25 22–25 32–30 23–25 21\. syyskuuta 3–0 25–16 25–15 25–16 21\. syyskuuta 3–0 31–29 25–21 25–18 21\. syyskuuta 3–0 25–16 25–23 25–21 21\. syyskuuta 3–0 25–18 25–13 25–16 21\. syyskuuta 2–3 22–25 25–21 25–14 18–25 10–15 21\. syyskuuta 3–1 25–27 25–17 25–16 25–17 22\. syyskuuta 3–0 25–22 25–18 25–21 Puolivälierät 1\. erä 2. erä 3. erä 4. erä 5. erä 23\. syyskuuta 3–0 25–19 25–21 25–18 23\. syyskuuta 1–3 23–25 22–25 25–21 21–25 24\. syyskuuta 3–2 21–25 25–23 25–22 19–25 15–9 24\. syyskuuta 3–0 25–16 27–25 25–14 Välierät 1\. erä 2. erä 3. erä 4. erä 5. erä 26\. syyskuuta 1–3 23–25 26–24 22–25 23–25 27\. syyskuuta 3–2 23–25 25–23 25–21 17–25 15–7 Pronssiottelu 1\. erä 2. erä 3. erä 4. erä 5. erä 28\. syyskuuta 0–3 24–26 22–25 21–25 Loppuottelu 1\. erä 2. erä 3. erä 4. erä 5. erä 29\. syyskuuta 3–1 19–25 25–16 25–18 25–20 == Lopulliset sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. == Lähteet == * Viralliset sivut Euroopan-mestaruuskilpailut miesten Miesten Euroopan-mestaruuskilpailut 2019 Euroopan-mestaruuskilpailut 2019 miesten Euroopan-mestaruuskilpailut 2019 miesten Euroopan-mestaruuskilpailut 2019 miesten Euroopan-mestaruuskilpailut 2019 miesten Luokka:Slovenian urheilutapahtumat Luokka:Ranskan urheilutapahtumat
Pilkkuseisojakala

Pilkkuseisojakala (Chilodus punctatus) on Chilodontidae-heimoon kuuluva kalalaji, jota pidetään akvaariokalana. Pilkkuseisojakaloilla on kyljissään useita rivejä pieniä pilkkuja. Lisääntymisaikana pilkut kuitenkin häviävät lukuun ottamatta yhtä silmän takana olevaa, joka hieman vahvistuu. Pilkkuseisojan selkäevässä on myös pilkkuja, mutta muut evät ovat läpinäkyviä. Luonnossa lajin maksimipituus on 18 senttimetriä ja suurin havaittu paino 70,5 grammaa. Akvaario-olosuhteissa se on tavallisesti 10 senttimetrin mittainen. Lajin luonnollinen levinneisyys sijoittuu Guyanaan ja Etelä-Amerikan pohjoisosiin. Pilkkuseisojakalan tieteellinen lajinimi punctatus tulee latinan kielestä merkiten "pilkullista" tai "laikullista", mikä viittaa kalan väritykseen. == Lähteet == Luokka:Akvaariokalat Luokka:Huulihammastetrat
Goodnight Monsters

Goodnight Monsters oli vuosina 2004–2010 toiminut indie pop -yhtye Turusta. Yhtye julkaisi kaksi levyä ja yhden singlen Bone Voyage Recordings -levy- yhtiölle. Musiikissa on kuvailtu olevan 60-lukulaista melodisuutta ja garagerockin energisyyttä. Yhtye keikkaili sekä suomessa että ulkomailla. Vuonna 2015 Goodnight Monsters esiintyi juhlistaakseen ensimmäisen albuminsa 10-vuotisjuhlaa. Myöhemmin yhtyeen jäsenet ovat soittaneet muissa kokoonpanoissa, mm. the New Tigersissa, Pöllöissä ja Hell Catissa. == Kokoonpano == * Matti Jasu – kosketinsoittimet, kitara ja laulu * Valtteri Virtanen – kitara ja laulu * Markus Jalonen – basso * Waltteri Katajamäki – rummut (2004–2005) * Jussi Rantanen – rummut (2005–) * Juha Kiskonen – rummut (2006–) == Diskografia == Albumit * The Brain that wouldn't die (2005) * Summer Challenge (2008) Single * Drifting / Dancehall (2008) Musiikkivideo * First One on the Beach (2008) == Lähteet == == Aiheesta muualla == * Goodnight Monsters Facebook-sivu (englanniksi) * Goodnight Monsters Last.fm-sivustolla (englanniksi) * Goodnight Monsters AllMusic-sivustolla (englanniksi) Luokka:Suomalaiset indie pop -yhtyeet
Huulihammastetrat

Huulihammastetrat (Chilodontidae) on tetrakalojen (Characidae) lahkoon kuuluva pieni makeassa vedessä elävien kalojen heimo. Se käsittää kahdeksan lajia kahdessa suvussa. == Lähteet == *
Emil Galimov

Emil Gabdelnurovitš Galimov (, ; s. 9. toukokuuta 1992 Nižnekamsk) on venäläinen jääkiekkoilija, pelipaikaltaan hyökkääjä. Hän edustaa KHL-seura SKA Pietaria. Galimov laukoo vasemmalta. Myös hänen veljensä Ansel on jääkiekkoilija. == Ura == Galimov debytoi KHL:ssä kaudella 2010–2011 HK Neftehimik Nižnekamskin paidassa. Hän pelasi debyyttikaudellaan 18 ottelua tehoin 1+1=2. Kaudella 2012–2013 Galimov keräsi Lokomotiv Jaroslavlin riveissä pisteet 7+13=20. Vuonna 2017 Galimov siirtyi takaisin Neftehimik Nižnekamskiin. Hän tehtaili kaudella 2017–2018 uransa ennätyspisteet 15+14=29. Seuraavalla kaudella Galimov nimitettiin Nižnekamskin kapteeniksi. 16. toukokuuta 2019 Galimov teki yksivuotisen sopimuksen Ak Bars Kazanin kanssa. Vuonna 2022 Galimov teki nelivuotisen sopimuksen SKA Pietarin kanssa. ==Tilastot== 2009–2010 Reaktor Nižnekamsk MHL 32 6 4 10 69 1 0 1 1 0 U18 7 2 1 3 6 2010–2011 Reaktor Nižnekamsk MHL 27 11 7 18 34 5 3 0 3 27 HK Neftehimik Nižnekamsk KHL 18 1 1 2 4 – – – – – 2011–2012 Reaktor Nižnekamsk MHL 9 5 4 9 33 – – – – – HK Neftehimik Nižnekamsk KHL 8 0 0 0 2 – – – – – Lokomotiv Jaroslavl VHL 17 9 4 13 12 10 2 3 5 10 Loko Jaroslavl MHL 8 4 5 9 2 – – – – – 2012–2013 Lokomotiv Jaroslavl KHL 33 7 13 20 10 6 0 2 2 6 Lokomotiv Jaroslavl-2 VHL 5 4 1 5 4 – – – – – Loko Jaroslavl MHL 2 1 1 2 2 – – – – – 2013–2014 Lokomotiv Jaroslavl KHL 43 6 5 11 24 18 1 3 4 8 2014–2015 Lokomotiv Jaroslavl KHL 54 9 9 18 26 6 0 2 2 8 2015–2016 Lokomotiv Jaroslavl KHL 49 9 14 23 52 5 0 1 1 2 2016–2017 Lokomotiv Jaroslavl KHL 42 5 4 9 24 4 0 1 1 6 2017–2018 HK Neftehimik Nižnekamsk KHL 46 15 14 29 38 – – – – – 2018–2019 HK Neftehimik Nižnekamsk KHL 50 8 7 15 30 – – – – – 2019–2020 Ak Bars Kazan KHL 47 14 7 21 57 4 3 1 4 4 2020–2021 SKA Pietari KHL 29 8 8 16 14 16 4 6 10 4 11 kautta yhteensä KHL 419 82 82 164 281 59 8 16 24 38 2 kautta yhteensä VHL 22 13 5 18 16 10 2 3 5 10 == Lähteet == == Aiheesta muualla == * Luokka:Venäläiset jääkiekkoilijat Luokka:Vuonna 1992 syntyneet Luokka:Elävät henkilöt
Herttapyrstötetra

Herttapyrstötetra eli herttatetra (Distichodus affinis) on herttatetrojen (Distichodontidae) heimoon ja herttatetrojen (Distichodus) sukuun kuuluva kalalaji, jota pidetään akvaariokalana. Herttapyrstötetran selkä- perä- ja vatsaevät ovat ainakin osittain punaisia. Peräevä on halkoinen ja pyöristynyt. Nuorten kalojen väri on himmeämpi. Herttapyrstötetra muistuttaa pikkupronssitetraa (Distichodus noboli), mutta omaa pikkupronssitetraa pidemmän selkäevän. Luonnossa herttapyrstötetran maksimipituus on 20 senttimetriä. Akvaario-olosuhteissa sen pituus on tavallisesti noin 18 senttimetriä. Herttapyrstötetran luonnollinen levinneisyys kattaa päiväntasaajan Afrikan. == Lähteet == Luokka:Tetrakalat Luokka:Akvaariokalat